Jaunųjų konservatorių lyga

Jaunųjų konservatorių lyga (JKL) – nevyriausybinė Lietuvos politiška jaunimo organizacija, savo veiklą grindžianti lietuvišku konservatizmu. Įkurta 1993 m. kaip Tėvynės Sąjungos jaunimo organizacija, o nuo 2001 m. veikia kaip visuomeninė jaunimo organizacija.

JKL organizacinė struktūra vadovaujasi Lietuvos Respublikos asociacijos įstatymu. 2022 m. organizacijai priklausė daugiau nei 3400 narių.

 Organizacijos įkūrimas ir pradžia 

Organizacijos įkurimas datuojamas 1993 m. kovo 26 d., kai septyni „Jaunimo sambūrio“ nariai LPS „Sąjūdžio žiniose“ išspausdino Tėvynės atgimimo sąjungos Jaunimo skyriaus steigiamąją deklaraciją.

Po 1993 m. gegužės 1 d. surengtos Tėvynės sąjungos (Lietuvos Konservatorių) Steigiamosios konferencijos, gegužės 12 d. įvyko Tėvynės sąjungos jaunimo lygos (Jaunųjų konservatorių) steigiamasis susirinkimas, kuriame buvo išrinkta TSJL valdyba ir jos pirmininkas Robertas Narkevičius. Netrukus buvo sukurtas ir pirmasis rajoninis skyrius Anykščiuose. Šiame mieste 1993 m. rugpjūčio 20-27 d. vyko ir pirmasis renginys – tarptautinis jaunųjų konservatorių forumas. Jame dalyvavo svečiai iš Latvijos, Jungtinės Karalystės ir JAV. Forumo metu buvo išrinktas „šešėlinis Prezidentas“ (juo tapo Ramūnas Baužinskas) ir suformuota „šešėlinė Vyriausybė“.

Formalus organizacijos kūrimas buvo baigtas Vilniuje, 1993 m. gruodžio 8-10 d., surengus pirmąjį organizacijos visuotinį organizacijos narių susirinkimą, pavadintu konferencija. Konferencijoje buvo priimtas JKL statutas, manifestas, veiklos programa bei išrinktas pirmininkas, valdyba, priežiūros komitetas ir revizijos komisija. JKL pirmininku tapo Ronaldas Račinskas, valdybos pirmininku – Giedrius Karsokas.

1996 m. gegužės 3-8 d. Lietuvoje vyko Europos jaunųjų konservatorių EYC (European Young Conservatives) susirinkimas (Vilniuje ir Palangoje) – tai buvo pirmasis tarptautinės politinės jaunimo organizacijos susirinkimas mūsų šalyje. JKL buvo viena iš EYC steigėjų ir taip pačiais metais laimėjo buvusios Jungtinės Karalystės ministrės pirmininkės Margaret Thatcher įsteigtą prizą, kaip geriausia EYC nacionalinė organizacija.

2001 m. balandžio 16 d. naujame steigiamajame suvažiavime Jaunųjų konservatorių lyga reorganizuota į visuomeninę organizaciją „Lietuvos jaunųjų konservatorių organizaciją“ (VO JKL), o pirmininku tapo Darius Jonutis. Atsirado planuota projektinė veikla, sukurta komandinės veiklos sistema, organizacija pradėjo taikyti vadybinį veiklos modelį.

2005 m. lapkričio 5 d. prie JKL buvo prijungtas Lietuvos jaunųjų demokratų sąjūdis.

 Veikla 
1997 m. kovo 19 d. Billo Klintono ir Boriso Jelcino susitikimo metu Helsinkyje Jaunųjų konservatorių lyga kartu su kitu pilietiškai aktyviu Lietuvos jaunimu surengė demonstraciją už Lietuvos narystę NATO. Tų pačių metų gegužės 18 d. JKL ir studentų bendrija „Humanitas“ surengė koncertą Vilniaus Vingio parke „Lietuvos jaunimas už NATO“, o paskutiniu šios akcijos veiksmu tapo demonstracija Ispanijoje (Madride) liepos 8-9 d. NATO viršūnių susitikimo metu. Rugsėjo 27 d., konferencijos „Lietuva į Europos Sąjungą“ metu, Vilniaus Rotušės aikštėje JKL suorganizavo nedidelę akciją „Lietuvos jaunimas už Europą“, o gruodžio 12–13 d. Liuksemburge įvyko dar viena JKL rengta demonstracija ES viršūnių susitikimo metu.

Prasidėjus prezidento Rolando Pakso apkaltai, 2003 m. JKL buvo pirmoji visuomeninė organizacija, reikalavusi Rolando Pakso atsistatydinimo.

2009 m. JKL organizavo tarptautinę DEMYC žiemos mokyklą „Laisva Baltarusija“.

Atsižvelgiant į geopolitines karo Ukrainoje aplinkybes, 2022 m. organizacijos konferencija priėmė rezoliuciją dėl privalomos visuotinės karo tarnybos, raginančią valstybę atsisakyti galiojančios šauktinių sistemos ir įteisinti privalomą visuotinę karo tarnybą,Rezoliucija dėl privalomos visuotinės privalomosios pradinės karinės tarnybos – 2022 m. gruodžio 17 d., Vilnius. vėliau palaikė analogišką LiJOT rezoliuciją adresuotą Lietuvos Respublikos Seimui.

 Organizacijos narystė kitose organizacijose 

Jaunųjų konservatorių lyga priklauso kelioms skėtinėms organizacijoms. Lietuvoje organizacija priklauso Lietuvos jaunimo organizacijų tarybai (LiJOT). Užsienyje JKL priklauso tarptautinėms skėtinėms organizacijoms: European Democrat Students (EDS)http://www.edsnet.eu, Nordic Conservative Student Union (NKSU)http://www.nksu.eu ir The Democrat Youth Community of Europe (DEMYC)http://www.demyc.org .

 Pirmininkai 
+PirmininkaiMetaiMiestasIšrinktas pirmininkas (-ė)1.1993 m.–Robertas Narkevičius2.1993 m.VilniusRonaldas Račinskas3.1995 m.Juozas Meldžiukas4.1997 m.KaunasEvaldas Maceika5.1998 m.Andrius Kupčinskas6.2000 m.KaunasDarius Jonutis7.2001 m.VilniusMarijus Panceris8.2003 m.VilniusPaulius Lukševičius9.2004 m.KaunasDarius Jonutis10.2005 m.VilniusMykolas Juozapavičius11.2006 m.VilniusRadvilė Morkūnaitė12.2007 m.Vesta Ratkevičiūtė13.2009 m.Andrius Vyšniauskas14.2009 m.KėdainiaiArnoldas Pikžirnis15.2010 m.KlaipėdaUršulė Stonkutė16.2011 m.KaunasAdomas Bužinskas17.2013 m.KaunasAgnė Kaniauskaitė18.2015 m.KaunasTeodoras Žukas19.2017 m.KaunasMantas Benkunskas20.2019 m.KaunasKotryna Briedytė21.2021 m.VilniusRalfas Romeika22.2023 m.VilniusLaurynas Vilkas

 Asmenybės 

 Andrius Kupčinskas, buvęs JKL pirmininkas, 2007–2015 m. buvo Kauno meras.
 Radvilė Morkūnaitė, buvusi JKL pirmininkė, 2009 m. išrinkta į Europos Parlamentą.
 Andrius Vyšniauskas, buvęs JKL primininkas, Seimo narys.
 Teodoras Žukas, buvęs JKL pirmininkas, 2023 m. išrinktas Europietiškos dešinės instituto vadovu.
 Paulė Kuzmickienė, buvusi JKL Vilniaus skyriaus pirmininkė, 2020 m. tapo Seimo nare.
 Andrius Kubilius, JKL garbės tarybos narys, 2003–2015 m. TS-LKD pirmininkas,
 Gabrielius Landsbergis, JKL alumnas, 2015 m. išrinktas TS-LKD pirmininku, 2020 m. užsienio reikalų ministras.
 Valdas Benkunskas, JKL garbės tarybos narys, 2023 m. išrinktas Vilniaus meru.
 Adomas Bužinskas, buvęs JKL pirmininkas, 2023 m. paskirtas Vilniaus miesto savivaldybės administracijos direktoriumi.

 Pastabos 

 Išnašos 

 Nuorodos 

 Jaunųjų konservatorių lygos svetainė http://libertaspietas.lt.
 Organizacijos įstatai http://libertaspietas.lt/wp-content/uploads/2022/12/įstatai.pdf 


Kategorija:Tėvynės sąjunga
Kategorija:Lietuvos politinės jaunimo organizacijos